gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4505, del 22-05-2003 (2003/5397)

Notificació de proposta de resolució d'expedient sancionador CARR/040902/314.
-----------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5397


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de proposta de resolució d'expedient sancionador CARR/040902/314. [2003/5397]
  
De conformitat amb el que disposen els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es fa pública la notificació de proposta de resolució de l'expedient sancionador que s'indica, instruït pel Servici Territorial de Carreteres de València, a la persona o entitat denunciada que a continuació s'esmenta, ja que s'ha intentat la notificació en l'últim domicili conegut, però esta no s'ha pogut realitzar.
  
El corresponent expedient es troba en el Servici Territorial de Carreteres, davant el qual tenen el dret d'al·legar per escrit el que en defensa seua consideren convenient, amb l'aportació de les proves que consideren oportunes, dins del termini de 15 dies hàbils, comptadors des del següent de la publicació del present en el Diari Oficial de la Generalitat Valenciana.
  
Transcorregut este termini sense que s'haja fet ús del dret per a formular al·legacions i/o aportar proves, es dictarà l'oportuna proposta de resolució.
  
Expedient CARR/040902/314
  
Denunciat: José Pedro Ferrer Lloret
  
Adreça: Sebastià Diego 54 € 6é - 14
  
46162 Sueca
  
Llei 6/1991, de 27 de març, de Carreteres de la Comunitat Valenciana.
Diari Oficial de la Generalitat Valenciana


Sumari del DOGV 4486, del 24-04-2003 (2003/4187)

Notificació de la remissió al ministeri fiscal de les actuacions practicades a l'entitat Importadora Extremeña de Automóviles Diesel, SL.
-----------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4187


Organisme emissor
:   Agència Estatal d'Administració Tributària. Delegació Especial d'Hisenda de València

Tipus de document
:   Anunci

Notificació de la remissió al ministeri fiscal de les actuacions practicades a l'entitat Importadora Extremeña de Automóviles Diesel, SL. [2003/4187]
  
De conformitat amb el que establix l'article 105.6 de la Llei General Tributària, en la redacció donada per la Llei 66/1997, de 30 de desembre, de Mesures Fiscals, Administratives i de l'Orde Social (BOE de 31 de desembre), a través del present anunci es notifica al senyor Vicente Blasco Baixauli, amb DNI núm. 72900332G, per comunicar-li la remissió al ministeri fiscal de les actuacions practicades per esta inspecció a l'entitat Importadora Extremeña de Automóviles Diesel, SL CIF:B-06268668, ja que intentades les notificacions que es relacionen han resultat infructuoses.
  
Data de
  
la diligència Direcció a la qual es va adreçar
  
31.03.2003 c/ José Mª Mortes Lerma, 33-18 València (14.00 h.)
  
01.04.2003 c/ José Mª Mortes Lerma, 33-18 València (09.00 h.)
  
01.04.2003 c/ José Mª Mortes Lerma, 33-18 València (13.15 h.)
  
02.04.2003 c/ José Mª Mortes Lerma, 33-18 València (15.00 h.)
  
02.04.2003 c/ José Mª Mortes Lerma, 33-18 València (18.00 h.)
  
03.04.2003 c/ José Mª Mortes Lerma, 33-18 València (08.10 h.)
  
EDICTE
  
Tenor literal de la citació notificada
  
Obligat tributari: Importadora Extremeña de Automóviles Diesel, SL.
  
CIF: B-06268668
  
Domicili fiscal: c/ Ausiàs March, 67 baixos. Benetússer - València.
  
Es comunica que amb data 31 de març del 2003, en virtut del que disposa l'article 7.4 del Reglament General de la Inspecció dels Tributs, aprovat pel Reial Decret 939/1986, de 25 d'abril (BOE de 14 de maig de 1986), i article 262 de la Llei d'Enjudiciament Criminal, promulgada per Reial Decret de 14 de setembre de 1882, el delegat especial de l'Agència Estatal d'Administració Tributària ha remés al ministeri fiscal les actuacions practicades per esta inspecció, per haver incidit en el supòsit recollit en l'article 77.6 de la Llei General Tributària.
  
Per tal circumstància, i en aplicació del que disposa l'article 5 del Reial Decret 1.930/1998, en el seu apartat 3, es comunica que queden interromputs els terminis de prescripció per a la pràctica de les liquidacions administratives i la imposició de sancions tributàries, i es considera, a més, tal remissió de l'expedient al ministeri fiscal com a causa justificada d'interrupció del còmput del termini de duració del procediment respectiu.
Diari Oficial de la Generalitat Valenciana


Sumari del DOGV 4450, del 28-02-2003 (2003/2372)

Notificació a Pedro Talavera Canales i María Portuondo Pérez. Expedient número 03/49/03-P.
------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2372


Organisme emissor
:   Conselleria de Benestar Social

Tipus de document
:   Anunci

Notificació a Pedro Talavera Canales i María Portuondo Pérez. Expedient número 03/49/03-P. [2003/F2372]
  
Per no haver-se pogut practicar la notificació personal a l'interessat, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el Diari Oficial de la Generalitat Valenciana, a la seu de la Direcció Territorial de Benestar Social, Secció de Menors, sítia al carrer de Primitivo Pérez, 8, d'Alacant, de 10.00 a 14.00 hores.
  
- Expedient número: 03/49/03-P.
  
- Interessats: Pedro Talavera Canales i María Portuondo Pérez.
  
- Últim domicili conegut: desconegut al Campello (Alacant).
  
- Resolució adoptada per la Direcció Territorial de Benestar Social d'Alacant, de data 22 de gener de 2003, en la qual s'adopta el següent acord:
  
· Resolució de desemparament i acolliment familiar permanent provisional amb família extensa de la seua filla menor I. T. P., amb data 22 de gener de 2003.
  
Contra esta resolució, els interessats podran interposar recurs davant l'orde jurisdiccional civil, d'acord amb el que establix la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4566, del 14-08-2003 (2003/9188)

ACORD de 13 de maig de 2003, del Govern Valencià, pel qual s'autoritza determinada transferència de crèdit entre seccions per un import global de quatre-cents vint mil euros (420.000 euros). Exp. : 06.014 /03-099.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9188


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 13 de maig de 2003, del Govern Valencià, pel qual s'autoritza determinada transferència de crèdit entre seccions per un import global de quatre-cents vint mil euros (420.000 euros). Exp.: 06.014 /03-099. [2003/9188]
  
El Consell de la Generalitat, en la reunió del dia 13 de maig de 2003, va adoptar l'acord següent:
  
Per tal de dotar de cobertura pressupostària determinades actuacions considerades ineludibles, cal redistribuir crèdits consignats en el capítol II del programa, Despeses Diverses, per un import global de 420.000 euros
  
En conseqüència, i en virtut del que disposen els articles 18 i 19 de la Llei 12/2002 de Pressupostos de la Generalitat Valenciana per a l'exercici 2003, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 88.18.540.33.4 per import de 420.000 euros.
  
Segon
  
S'autoritza l'increment de crèdit en les aplicacions pressupostàries i pels imports que es detallen a continuació:
  
Aplicació Import
  
20.44.410.78.0 140.000
  
93.35.710.63.8 60.000
  
54.34.076.29.8 220.000
  
Total 420.000
  
Tercer
  
S'autoritza la modificació de l'annex de transferències corrents del programa pressupostari 452.10, Biblioteques, Arxius i Promoció Editorial, en la línia de subvenció i per l'import que a continuació s'indiquen:
  
Codi Denominació Modificació alta/baixa
  
T1611 Fundació Max Aub + 140.000
  
Quart
  
S'autoritza l'habilitació d'una línia de subvenció en l'annex de transferències de capital del programa 454.10, Promoció Cultura, Museus i Belles Arts, les dades i l'import de la qual es detallen a continuació:
  
Codi: T5546
  
Denominació: Pla infraestructures socioculturals
  
Import: 60.000 euros
  
Beneficiaris: Diputació de Castelló
  
Normativa reguladora: Conveni.
  
Descripció i finalitat: Col·laborar amb la Diputació de Castelló en el desenvolupament d'infraestructures socioculturals en poblacions de la dita província
  
Tipus: nominativa
  
Fons propis; 60.000 euros
  
Fons finalistes
  
València, 13 de maig de 2003.- El vicepresident i secretari del Govern Valencià: José Joaquín Ripoll Serrano.
Diari Oficial de la Generalitat Valenciana


Sumari del DOGV 4470, del 31-03-2003 (2003/3260)

Exposició pública del programa d'actuació integrada per al desenvolupament de la UE.1 del PRI nº 6 del PGOU. Exp. 25/2003.
--------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3260


Organisme emissor
:   Ajuntament de Benicarló

Tipus de document
:   Anunci

Exposició pública del programa d'actuació integrada per al desenvolupament de la UE'1 del PRI nº 6 del PGOU. Exp. 25/2003. [2003/X3260]
  
Domingo López García i Juan Martínez Guirao, en nom i representació de la mercantil Proyectos y Promociones Urbahome, SL, han presentat sol·licitud per tal que l'Ajuntament inicie l'oportuna tramitació administrativa per a l'aprovació d'un programa d'actuació integrada per al desenvolupament de la UE'1 del PRI nº 6 del PGOU.
  
L'alternativa tècnica del PAI referenciat conté la documentació prevista en l'art. 32 A) i B) de la LRAU i, a més a més, va acompanyada de pla de reforma interior de millora i document d'homologació.
  
I de conformitat amb el que disposen els articles 45, 46, 52 i 54 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística, pel present anunci se sotmet a informació pública:
  
L'alternativa tècnica del PAI per al desenvolupament de la UE'1 del PRI nº 6 del PGOU comprensiva de memòria del programa, avantprojecte d'urbanització, determinació de l'àmbit objecte de l'actuació, i justificació de la innecessarietat de la cèdula d'urbanització, i el pla de reforma interior de millora i document d'homologació annex que l'acompanyen. Durant el termini de 20 dies hàbils comptats a partir del següent a la publicació de l'anunci en el DOGV, podran formular-se tant al·legacions com alternatives tècniques a l'exposada al públic. Les proposicions juridicoeconòmiques es presentaran durant els cinc dies següents al venciment del termini anterior. L'acte d'obertura de pliques tindrà lloc en la següent data hàbil a la conclusió del termini per a presentar les proposicions juridicoeconòmiques. Totes les actuacions podran ser objecte de consulta i al·legació pels interessats durant els deu dies següents a l'obertura de pliques.
  
Examen de l'expedient al Servici d'Urbanisme, de dilluns a divendres de 9 a 14 hores.
Diari Oficial de la Generalitat Valenciana


Sumari del DOGV 4611, del 20-10-2003 (2003/10907)

Actuacions de suspensió de pagaments número 69/2002-A. Cèdula de notificació.
-----------------------------------------------------------------------------

### Dades del document

Número de DOGV
:   4611

Data del DOGV
:   20-10-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/10482


Organisme emissor
:   Jutjat de Primera Instància i Instrucció Número 3 d'Ontinyent

Tipus de document
:   Anunci

Actuacions de suspensió de pagaments número 69/2002-A. Cèdula de notificació. [2003/Q10944]
  
Procediment: suspensió de pagaments 69/2002-A
  
Demandant: María Dolores Perelló Gandía
  
Procurador: Vicente Blas Francés Silvestre
  
Interventor: Centro Farmacéutico, SA. Carrer dels Pedrapiquers, número 4. València
  
Eva Martínez Sanchis, secretària del Jutjat de Primera Instància i Instrucció número 3 d'Ontinyent, faig saber:
  
Que en este jutjat a càrrec meu se seguixen actuacions de suspensió de pagaments 69/2002-A, a instància de María Dolores Perelló Gandía, representat pel procurador Vicente Blas Francés Silvestre, en què mitjançant la resolució de data de hui s'ha acordat convocar a Junta General de Creditors que tindrà lloc a la sala d'audiència d'este jutjat el proper dia 6 de novembre de 2003, a les 10.30 hores, i a la qual hauran de concórrer l'interventor judicial, Joaquín Ignacio García Cervera, la suspensa i els creditors, i es fa saber a estos que podran comparéixer per si o a través de representant amb poder suficient i hauran de presentar un títol justificatiu del seu crèdit, sense este requisit no se'ls admetrà a la junta, i se'ls fa saber així mateix que tant el dictamen com els altres documents presentats pels interventors estaran exposats al públic a la Secretaria d'este jutjat.
Diari Oficial de la Generalitat Valenciana


Sumari del DOGV 4634, del 20-11-2003 (2003/12261)

RESOLUCIÓ de 25 de juliol de 2003, de la Universitat Politècnica de València, per la qual es nomena Lorenzo Federico Avellá Reus, Catedràtic d'Universitat de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/12307


Organisme emissor
:   Universitat Politècnica de València

Tipus de document
:   Resolució

RESOLUCIÓ de 25 de juliol de 2003, de la Universitat Politècnica de València, per la qual es nomena Lorenzo Federico Avellá Reus, Catedràtic d'Universitat de l'àrea de coneixement Economia, Sociologia i Política Agrària, adscrita al Departament d'Economia i Ciències Socials. [2003/S12087]
  
De conformitat amb la proposta elevada per la comissió nomenada per a jutjar el concurs convocat per Resolució de 16 de novembre de 2001 d'aquesta Universitat, plaça número 599/2001, codi 3286, Boletín Oficial del Estado de 6 de desembre de 2001, i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar Lorenzo Federico Avellá Reus, amb número de document nacional d'identitat 16061148K, catedràtic d'universitat de la Universitat Politècnica de València, de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
  
València, 25 de juliol de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4601, del 03-10-2003 (2003/10842)

Juí ordinari número 833/2002. Cèdula de notificació.
----------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10310


Organisme emissor
:   Jutjat de Primera Instància Número 6 de València

Tipus de document
:   Anunci

Juí ordinari número 833/2002. Cèdula de notificació. [2003/F10328]
  
En el juí ordinari número 833/2002, que es tramita en este jutjat a instàncies de Belén Igual Díaz-Terán contra Consuelo López Reyes, s'ha dictat la sentència que té l'encapçalament i la decisió del tenor literal següent:
  
«Sentència número 127/2003
  
València, 26 de febrer de 2003
  
Joaquina Moreno Cuesta, magistrada jutgessa del Jutjat de Primera Instància número 6 de València, ha vist les actuacions de juí ordinari número 833/2002, seguides a instàncies de Belén Igual Díaz-Terán, representada per la procuradora Carmen Rueda Armengot, amb la direcció de la lletrada Rosario Aranegui, contra Consuelo López Reyes, en rebel·lia, sobre desnonament per falta de pagament i reclamació de rendes, ha dictat la present resolució.
  
Decisió
  
Estime la demanda promoguda per Belén Igual Díaz-Terán contra Consuelo López Reyes, declare que és procedent el desnonament de l'habitatge situat al carrer del Batxiller, número 16-11, i advertisc la demandada que en el termini legal haurà de deixar l'habitatge lliure, vacu i a disposició de l'actora, i que si no ho fa en serà llançada a càrrec seu. Així mateix condemne la demandada a satisfer a l'actora la quantitat d'11.368,9 euros, així com l'import de les rendes i de les despeses generals i de subministraments assumits en virtut del contracte, que s'hagen produït fins que la demandada abandone l'habitatge o en siga llançada, i que seran determinades en execució de sentència, amb els interessos legals. I tot això amb expressa imposició de costes a la demandada.
  
Notifiqueu esta sentència a les parts i feu-los saber que contra esta es pot interposar un recurs d'apel·lació en el termini de cinc dies següents a la notificació en este jutjat.
  
Esta és la meua sentència, que pronuncie, mane i firme.»
  
I perquè valga de notificació a la demandada en parador desconegut, expedisc el present edicte.
Diari Oficial de la Generalitat Valenciana


Sumari del DOGV 4614, del 23-10-2003 (2003/11625)

Informació pública de l'adopció de l'escut municipal.
-----------------------------------------------------

### Dades del document

Número de DOGV
:   4614

Data del DOGV
:   23-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11183


Organisme emissor
:   Ajuntament de Potries

Tipus de document
:   Anunci

Informació pública de l'adopció de l'escut municipal. [2003/X11163]
  
Format l'expedient per a adopció de l'escut municipal, este se sotmet a informació pública, per termini d'un mes, perquè tots els qui tinguen interés en l'assumpte puguen examinar-lo i al·legar el que estimen oportú.
Diari Oficial de la Generalitat Valenciana


Sumari del DOGV 4561, del 07-08-2003 (2003/8238)

Notificació del recurs extraordinari de revisió dels expedients sancionadors 040401/13100, a Horacio Cuartero Martín, i un altre.
---------------------------------------------------------------------------------------------------------------------------------

### Dades del document

Número de DOGV
:   4561

Data del DOGV
:   07-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8238


Organisme emissor
:   Conselleria d'Infraestructures i Transport

Tipus de document
:   Anunci

Notificació del recurs extraordinari de revisió dels expedients sancionadors 040401/13123, a Horacio Cuartero Martín, i un altre. [2003/X8238]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12 de 14 de gener de 1999), es fa pública notificació del recurs extraordinari de revisió dels expedients sancionadors que s'indiquen (DRR 18-2003), instruïts pel Servici Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici Territorial de Transports i els interessats podran interposar recurs contenciós administratiu, davant del Tribunal Superior de Justícia de la Comunitat Valenciana, dins del termini de dos mesos, comptadors des del dia següent de la publicació del present en el Diari Oficial de la Generalitat Valenciana.
  
València, 3 de juliol de 2003.- El cap del S. Territorial de Transports: Salomé Mut Oltra.
  
Conselleria d'Infraestructures i Transports
Diari Oficial de la Generalitat Valenciana


Sumari del DOGV 4480, del 14-04-2003 (2003/4141)

Informació pública de l'estudi de detall sobre reordenació d'alineacions i la volumetria assignada a les parcel·les 26 i 27 de la Urbanització els Ferriols.
------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4141


Organisme emissor
:   Ajuntament de Rafelbunyol

Tipus de document
:   Anunci

Informació pública de l'estudi de detall sobre reordenació d'alineacions i la volumetria assignada a les parcel·les 26 i 27 de la Urbanització els Ferriols. [2003/X4141]
  
Per Resolució de l'Alcaldia de data 28 de Març de 2.003 s'ha acordat sotmetre a informació al públic l'Estudi de Detall sobre reordenació d'alineacions i la volumetria assignada a les parcel·les 26 i 27 de la Urbanització els Ferriols, instat per Julio Ramón Camarasa, Rústica Rafelbunyol, SL, i Estructures de Construccions Albalat, SL.
  
Cosa que se sotmet a informació pública durant el termini de vint dies als efectes de formulació d'al·legacions o alternatives tècniques, en compliment del que establix l'art. 46.3 de la Llei Reguladora de l'Activitat Urbanística de la Generalitat Valenciana, en concordança amb l'art. 52 del mateix text legal.